**Hortobágy Község Önkormányzata Képviselő-testületének .../2024. (X. 31.) önkormányzati rendelete**

**az önkormányzat szervezeti és működési szabályzatáról szóló 10/2021. (VI.30.) önkormányzati rendelet módosításáról**

**Általános indokolás**

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 43. § (3) bekezdése alapján a képviselő-testület az alakuló vagy az azt követő ülésen e törvény szabályai szerint megalkotja vagy felülvizsgálja szervezeti és működési szabályzatáról szóló rendeletét (a továbbiakban: SzMSz). Az alakuló ülésen a képviselő-testület a 78/2024. (x. 7.) Hö. határozatával döntött az SzMSz felülvizsgálatáról.

**Részletes indokolás**

1. §

A képviselő-testület és a polgármester hatásköreinél kivezetésre kerültek az elmúlt ciklusban megszűnt, az Önkormányzat vagyoni részesedésével bíró gazdasági szervezetek, továbbá a jogszabály szövegében javításra került a bizottságra utaló szövegrész, valamint konkretizáltuk a Számadó utcai bérlakások címét, hiszen külön házszámot kaptak.

2. §

A képviselő-testület rendes üléseinek kezdő időpontja 13 óráról 14 órára változik.

3. §

Technikai pontosítás, a zárójeles többes szám törlésre került.

4. §

A képviselő-testület ülésére szóló meghívó közzététele változik.

5. §

Technikai pontosítás, az írásjel változik a felsorolásban.

6. §

A név szerinti szavazás esetén a tartózkodás került beemelésre, valamint a titkos szavazás szabályait pontosítja, továbbá a határozat elfogadásának módját pontosítja.

7. §

Az interpelláció el nem fogadása esetén a képviselő-testület döntését rögzíti.

8. §

A képviselő-testületi ülésről készült jegyzőkönyvhöz már nem kell csatolni a bizottsági jegyzőkönyvet. Arról külön jegyzőkönyv készül, amit szintén fel kell terjeszteni a törvényességi felügyeletre.

9. §

Technikai pontosítás.

10. §

Technikai pontosítás.

11. §

A hatályon kívül helyezett jogszabályhelyeket tartalmazza.

12. §

A rendelet hatálybalépését és hatályvesztését rögzíti.